open-index/open-wikipedia-markdown huggingface dataset:
Scortizus prodigiosus

***Scortizus prodigiosus*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En liten (ca. 13-18 millimeter), mørk rødlig hjortebille. Hannenes kjever er omtrent så lange som hodet, med nokså rett ytterkant, langs innerkanten i den ytre delen med én sammenhengende, skarp "kniv" uten tydelige tenner, innenfor denne en rundet uthuling, ved roten med et par knudrete tenner. 
Hodet er avrundet firkantet, foran grunt U-formet innbuktet, med spredte, smale, gule skjell i  midten. Pronotum er ganske blankt, rødlig svart, mye bredere enn langt, avrundet trapeformet, kraftig innsnevret ved roten, med striper av lyse skjell i midten og langs sidene. Dekkvingene er rødlige, betydelig lysere enn pronotum, flekkvis kledt med smale, gule skjell. Beina er mørkt rødlige.

## Utbredelse
Arten lever i Andesfjellene i Peru.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Sclerostomini]]*
******* Slekten *[[Scortizus]]* Westwood, 1834
******** ***Scortizus prodigiosus*** Arnaud, Noguchi & Bomans, 2007

## Kilder
* Arnaud, P., Noguchi, T. og Bomans, H. (2007) Description de cinq nouvelles espèces de Lucanidae du Pérou. *Besoiro* 17: 2–8. https://www.researchgate.net/publication/318889070_Descriptions_de_cinq_nouvelles_especes_de_Coleopteres_Lucanidae_du_Perou

## Eksterne lenker
* 
* Generic Guide to New World Scarabid Beetles – ''Scortizus''
* Bildegalleri
Nationella bordningsgruppen

**Nationella bordningsgruppen** er en spesialavdeling i den svenske Kustbevakningen som bistår Nationella insatsstyrkan (NI) i politiet med båtførere og innsatsbåter. Målet med virksomheten er å transportere NI til maritime mål så fort som mulig.

Nationella bordningsgruppen består av båtførere som har beredskap døgnet rundt, året rundt. Gruppens hovedoppgave er å være båtførere for politiet og NI ved terrorisme eller andre særlige hendelser i marint miljø. Båtførerne bistår med den kompetanse som kreves for under vanskelige forhold, på en sikker måte, å føre båter i høy hastighet og dermed gjøre det mulig for NI å utføre sitt oppdrag.

Utover å transportere NI har Nationella bordningsgruppen ansvaret for

* sammen med andre funksjoner på Kustbevakningens operative avdeling å gi støtte til politiet og NI ved terrorisme eller andre særlige hendelser i marint miljø
* å gjennomføre bordinger utover normalbildet som nasjonal ressurs i Kustbevakningen
* å representere Sverige i Atlas Naval Group (Europas samarbeidsorgan for antiterrorstyrker).

Samarbeidet mellom Polismyndigheten og Kustbevakningen ble innledet i 2006 som et prosjekt som i begynnelsen var finansiert av Myndigheten för samhällsskydd och beredskap. Prosjektet gikk ut på å kartlegge i hvilken grad Kustbevakningen kunne bistå Polismyndigheten med sin kompetanse ved oppdrag til sjøs der NI tilkalles. Konklusjonen var at noe av det Kustbevakningen kunne bidra med, var å stille med båtførere som til enhver tid var trent på å utføre slike oppdrag.

I 2008 ble det gjennomført en større verifiseringsøvelse hvoretter prosjektet overgikk til et permanent samarbeid mellom myndighetene. Personalet til bordingsgruppen rekrutteres internt i Kustbevakningen med særskilte opptakskrav for tjenesten.

## Referanser


## Eksterne lenker

* Om Nationella insatsstyrkan på Kustbevakningens hjemmesider  – besøkt 2. desember 2018.
Sorbonne

**Sorbonne** har flere betydninger:

* Sorbonne (universitetsbygning), beliggende i Paris
* Universitetet i Paris, grunnlagt i 1253
* Université Panthéon-Sorbonne (Université Paris I), grunnlagt i 1971
* Université Sorbonne-Nouvelle (Université Paris III), grunnlagt i 1971
* Université Paris-Sorbonne (Université Paris IV), grunnlagt i 1971, opphørt i 2017
* Sorbonne Université, grunnlagt i 2018
Dolyna

**Dolyna** (ukrainsk: Долина, polsk: *Dolina*) er en by i Ivano-Frankivsk oblast (fylke) sørvest i Ukraina. Den er det administrative senter i Dolyna rajon (kommune). Byen har omkring 20.000 innbyggere.

Byen har en historie som går tilbake til 900-tallet og er en av de eldste i regionen. På 1300-tallet ble Dolyna kjent for sine saltgruver. I 1349 kom byen under Polen og i 1525 fikk den byretter. I 1772 falt byen til øssterrikerene og mistet i 1791 bystatusen. Etter at Østerrike-Ungarn brøt sammen kjempet Polen og Ukraina om kontroll over Dolyna i en brodermorderisk strid vunnet av polakkene. I mellomkrigstiden hørte byen til Stanisławów voivodskap og var senter i Dolina fylke. Nabolandsbyene var bebygde av tyske nybyggere.

Under andre verdenskrig ble byen okkupert av sovjeterene og tyskarene og siden innlemmet i Ukrainske SSR. I 1950-årene ble det oppdaget olje i regionen som i 1958 produserte 65% av all oljen som ble utvunnet i Ukraina.

## Referanser


## Eksterne lenker
*
Gerdianus

***Gerdianus*** er en slekt av biller som hører til underfamilien blomsterbukker i den artsrike familien trebukker.

## Utseende
En middelsstor, lang og tynn, svart trebukk. Antennene er nokås tynne, omtrent så lange som kroppen. Pronotum er trapesformet, dekkvingene er litt avsmalnende bakover, litt utvidet igjen i spissen. Beina er lange, med nokså slanke lår.

## Levevis
Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

## Utbredelse
Arten er kjent fra det nordøstlige Laos.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  
******* Stammen Lepturini Latreille, 1802 
******** Slekten ***Gerdianus*** Holzschuh, 2011
********* *[[Gerdianus gracilus]]* (Holzschuh, 2009)
********* *[[Gerdianus zhujianqingi]]* Bi & Ohbayashi, 2019

## Referanser


## Kilder
* Cerambycidae of the World - Lepturini https://web.archive.org/web/20150813205510/http://cerambycidae.org/taxa/Lepturini

## Eksterne lenker
* 
* 
* Bildegalleri
Hans Georg av Slesvig-Holsten-Sønderborg

**Hans Georg** (også: **Johann Georg**, født 9. februar 1594 i Sønderborg, død 25. januar 1613 i Tübingen) var en sønderborgsk hertug, brorsønn av kong Frederik II. 

## Biografi
Hans Georg var sønn av hertug Hans den yngre i hans annet ekteskap med Agnes Hedvig av Anhalt. I 1608 ble han sendt til Giessen for å studere, 1. januar året etter ble han rektor. I 1611 dro han videre til Tübingen for å studere ved Collegium illustre, et akademi for unge adelige. Her døde han 25. januar 1613. Den 11. februar samme år ble han bisatt i Thübingen stiftskirke sammen med de fyrstelige würtembergere. 

## Gravminne
Gravminnet i sten viser Hans Georg liggende i full rustning med hjelmen ved sin side; på baksiden av hodegjerdet ses hertugenes våpen med den norske løve som hjelmtegn; selve monumentet bæres av fire løver med stiliserte økser i klørne. Innskriften lyder: Hic jacet qua parte condi potuit Joannes Georgius Dux Slesvici Holsatiae.

## Referanser


## Eksterne lenker
* Johann Georg Sigwart: ''Zwo Christliche Predigten Uber der Leuch unnd Begräbnus Weilund des Durchleuchtigen Hochgebornen Fürsten unnd Herrn Herrn Johann Georgen Erben zu Norwegen Hertzogen zu Schleßwig Holstein Stormarn unnd der Ditmarschen Graven zu Oldenburg unnd Delmenhorst'', Tübingen, 1613
Royal Academy

**Royal Academy** kan vise til:

* Royal Academy of Arts
* Royal Academy of Dance
* Royal Academy of Dramatic Art
* Royal Academy of Music
Donna Strickland

**Donna Theo Strickland** (født 27. mai 1959 i Guelph i Ontario i Canada) er en canadisk fysiker og pioner innen laseroptikk. I 2018 ble hun tildelt nobelprisen i fysikk sammen med Gérard Mourou for utviklingen av *[[chirped pulse amplification]]* (CPA), en teknikk for å generere høyintensitive, ultrakorte laserpulser. Teknikken ble rask standarden for høyintensitetslasere, som har en lang rekke bruksområder innenfor forskning og industri og i synskorrigerende operasjoner.

Hun er professor ved University of Waterloo og har hatt flere verv for The Optical Society.

## Biografi

På skolen interesserte Strickland seg særlig for matte og fysikk, og da hun fant ut at ingeniørlinjen ved McMaster University inkluderte kurs i lasere og elektro-optikk syntes hun det hørtes moro ut og søkte seg dit. Ved McMaster var hun én av tre kvinner i en klasse på 25. Hun ble uteksaminert med en bachelor i ingeniørfag i 1981.

### Utviklingen av CPA

For å ta ph.d.-graden søkte hun seg til University of Rochester, som hadde en moderne laserlab (*Laboratory for Laser Energetics*) og et fremragende lasermiljø. Der gikk hun inn i forskningsgruppen *Picosecond Research Group* med Gérard Mourou som veileder.

Sammen med Mourou utviklet hun teknikken som siden har blitt kjent som *chirped pulse amplification* (CPA), først beskrevet i en artikkel fra 1985. På tidspunktet da Strickland kom inn i gruppen hadde en kommet til et punkt der en strevde med å forsterke ultrakorte laserpulser ytterligere uten at resultatet ble ustabilt eller forsterkermaterialet ble ødelagt.
CPA-teknikken løste dette problemet ved at hver laserpuls strekkes ut spektralt og i tid før den forsterkes og til slutt komprimeres tilbake igjen til sin opprinnelige varighet.
Teknikken var et gjennombrudd som gjorde det mulig å forsterke laserpulsene langt mer enn det som tidlig hadde vært mulig på en stabil måte.

### Videre karriere

Strickland disputerte i 1989. I 1988–1991 jobbet hun som forsker ved National Research Council of Canada, der hun jobbet sammen med Paul Corkum, igjen i en forskningsgruppe som var ledende på laseroptikk. I 1991–1992 jobbet hun i lasergruppen ved Lawrence Livermore National Laboratory før hun i 1992 begynte ved Princeton Universitys *Advanced Technology Center for Photonics and Opto-electronic Materials* som tekniker.

I 1997 fikk hun en fast amanuensis-stilling (*[[assistant professor]]*) ved University of Waterloo, der hun har bygget opp sin egen forskningsgruppe. Etter nobelpristildelingen i 2018 søkte hun opprykk til professor og fikk det. Hun uttalte at hun ikke hadde søkt tidligere fordi hun uansett hadde en sikker jobb og at en professortittel ikke nødvendigvis trenger å bety høyere lønn.

Strickland ble fellow av The Optical Society i 2008 og har hatt flere verv i foreningen, blant annet som visepresident i 2011 og president i 2013. Fra 2004 til 2010 har hun vært innholdsredaktør for foreningens tidsskrift *Optics Letters*.

I 2019 ble Strickland utnevnt til *companion* av Order of Canada.

## Utvalgte publikasjoner
* 
* 
* 

## Referanser
Ila Mitra

**Ila Mitra** var en organisator bak bondebevegelsen i Øst-Bengal, nå Bangladesh.

## Tidlig liv og utdanning

Mitras forfedre var fra landsbyen Bagutia i det som nå er delstaten Jhenaidah. Hun ble født 18. oktober 1925 i Kolkata. Hun fullførte sine eksamener på Bethune College i Calcutta i 1942 og 1944. Hun tok en MA i Bangladeshisk litteratur og kultur på Universitetet i Calcutta i 1958. Hun var medlem av Calcutta Mohila Atmarakkha Samiti og All India Communist Party. I 1945 giftet hun seg med Ramendra Mitra som var et aktivt medlem av kommunistpartiet til tross for at familien hans var aristokrater.

## Rolle i bondeopprøret
Mitra var en lederfigur for bøndene og de innfødte Santalene i den større Rajshahi-regionen, i det som nå er Chapai Nawabganj-distriktet. Og av de hun ledet ble hun ofte omtalt som "RaniMa" eller "Queen Mother". Hun organiserte Santal-bønder til opprør i Nachol Upazila 5. januar 1950, men opprøret ble slått ned av politi. Mitra ble arrestert av politiet men prøvde å rømme. Hun ble anholdt på Nachole politistasjon i fire dager hvor hun ble gruppevoldtatt og torturert gjentatte ganger av politi. Videre ble hun sendt til Rajshahi Central Jail 21. Januar 1950 hvor hun igjen ble torturert gjentatte ganger på grunn av hennes deltagelse i opprøret. Etter å bli erklært skyldig i forræderi fikk Mitra en livstidsdom.

## Senere liv
Delvis på grunn av torturen ble Mitra alvorlig syk i fengselet. I 1954 lot den Pakistanske regjeringen henne bli sendt til Kolkata i India. For å unngå straff og livstidsdommen ble hun værende i India resten av sitt liv. Hun fortsatte sin politiske aktivitet i Kolkata som en del av kommunistpartiet og ble valgt inn Vidhan Sabha fire ganger mellom 1962 og 1978. Hun jobbet aktivt med å endre holdninger og få folk til å støtte Den bangladeshiske frigjøringskrigen i 1971. 
Mitra døde i Kolkata den 13. oktober 2002.

## Referanser
Muslim Mosque, Inc.

**Muslim Mosque, Inc.** (**MMI**) var en Islamsk organisasjon grunnlagt av Malcolm&nbsp;X etter at han forlot Nation of Islam. MMI var en relativt liten gruppe som kollapset etter han ble myrdet.

## Historie
Malcolm&nbsp;X annonserte etableringen av Muslim Mosque, Inc. den 12. mars 1964, fire dager etter han forlot Nation of Islam. Gruppen bestod hovedsakelig av tidligere Nation of Islam-medlemmer. I et intervju i 2003 uttalte en av gruppens tidligere medlemmer at MMI startet opp med en kjerne av 50 dedikerte aktivister.

Malcolm&nbsp;X brukte mye av tiden mellom mars 1964 og februar 1965 utenlands. I hans fravær var James 67X Shabazz *de facto*-lederen av Muslim Mosque, Inc.

Mellom mars 1964, da han forlot Nation of Islam, og februar 1965, da han ble myrdet, utviklet Malcolm&nbsp;Xs filosofi seg mens han reiste gjennom Afrika og midtøsten. disse endringene forvirret mange medlemmer av Muslim Mosque, Inc.

Opprinnelig var læren i Muslim Mosque, Inc. lik den i Nation of Islam. Da Malcolm&nbsp;X ble en sunni muslim, gjorde *[[hajj]]*, og skrev til medlemmer av MMI fra Mekka om hans pilegrimsreise og hvordan det hadde tunget ham til å forkaste rasismen som tidligere preget hans syn på hvite mennesker, ble mange medlemmer kunne ikke tro hva de hørte. Nation of Islam hadde lært dem at ingen hvite fikk tilgang til Mecca. Noen MMI-medlemmer nektet å tro på at Malcolm&nbsp;X hadde blitt en sunni, og andre trodde han hadde blitt sitert feil om hvite mennesker.

I mai 1964 hadde medlemstallet i Muslim Mosque, Inc. økt til 125, og gruppen tiltrakk seg folk som ikke var tidligere medlemmer av Nation of Islam members.

Malcolm&nbsp;X forsøkte å få Muslim Mosque, Inc. akseptert av andre islamske organisasjoner. I august 1964 gav Supreme Council on Islamic Affairs 20 scholarships for å gi unge MMI-medlemmer til å studere ved Al-Azhar University gratis. Også i august ble MMI opptatt i Islamic Federation of the United States and Canada. I den påfølgende måned tilbød World Islamic League 15 scholarships gjennom MMI for å studere ved Islamic University of Madinah.

Etter drapet på Malcolm&nbsp;X i februar 1965 ble Muslim Mosque, Inc. nedlagt.

Mosque of Islamic Brotherhood lokalisert på 130 West 113th Street i Harlem, er en etterfølger til Muslim Mosque, Inc.

## Se også
* Organization of Afro-American Unity

## Referanser


## Kilder

* 
* 
*
Robert Behson-Courage Williams

**Robert Behson-Courage Williams** (født 2000) er en norsk fotballspiller som spiller for .

Den 26. april 2017 fikk han sin offisielle A-lagsdebut for  mot  i 2. runde i cupen.

I sesongen 2018 var han med å vinne Cupen.

## Referanser


## Eksterne lenker
* 
*  Offisiell statistikk for Rosenborg Ballklub, Robert Behson-Courage Williams
Ken Berry

**Kenneth Ronald «Ken» Berry** (født 3. november 1933 i Moline i Illinois, død 1. desember 2018 i Burbank i California) var en amerikansk skuespiller og komiker.

## Referanser


## Eksterne lenker
*
Tore Østby

**Tore Engström Østby** (født 1972) er en norsk gitarist fra Raufoss i Vestre Toten. Han var med på dannelsen av progressiv metal-bandet Conception i 1989 og bandet ARK i 1997. Han er også seniorrådgiver i interesseforeningen Grammofonartistenes Forening. 

Tore Østby er gift med den svenske gitaristen Maria Engström Østby.

## Diskografi
**Conception**
* *[[The Last Sunset]]* (1991)
* *[[Parallel Minds]]* (1993)
* *[[In Your Multitude]]* (1995)
* *[[Flow (album)|Flow]]* (1997)
* *My Dark Symphony* (EP, 2018)

**Ark**
* *[[ARK (album)|ARK]]* (1999)
* *[[Burn the Sun]]* (2001)

**D.C. Cooper**
* *D.C. Cooper* (1999)

**[[Jørn Lande]]**
* *[[Starfire]]* (2000)

**Street Legal**
* *Bite the Bullet* (2009)

## Referanser


## Eksterne lenker
* Conceptions hjemmeside (arkivert i Wayback Machine)
Gramera

***Gramera*** er en slekt av biller som hører til underfamilien blomsterbukker i den artsrike familien trebukker.

## Utseende
En middelsstor, spinkel, svart trebukk med gule tegninger på dekkvingene. Antennene er nokså tynne, omtrent så lange som kroppen, litt lengre hos hannen enn hos hunnen. Pronotum er klokkeformet, dekkvingene er litt avsmalnende bakover. Hver dekkvinge har en hakeformet, gul flekk i den fremre halvdelen og et gult tverrbånd i den bakre. Beina er lange, med litt fortykkede lår.

## Levevis
Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

## Utbredelse
Arten er kjent fra det nordlige India (Arunachal Pradesh).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  
******* Stammen Lepturini Latreille, 1802 
******** Slekten ***Gramera*** Holzschuh, 2017
********* *[[Gramera amoena]]* Holzschuh, 2017

## Kilder
* Cerambycidae of the World - Lepturini https://web.archive.org/web/20150813205510/http://cerambycidae.org/taxa/Lepturini

## Eksterne lenker
* 
* 
* Bildegalleri
Nordisk mesterskap i terrengløp 2018

**Nordisk mesterskap i terrengløp 2018** ble arrangert i Reykjavík på Island 10. november 2018.

## Resultater, senior
### Herrer, individuelt






### Menn, lagkonkurranse






### Kvinner individuelt






### Kvinner, lagkonkurranse






## Resultater, junior U20
### Herrer individuelt






### Herrer lagkonkurranse



 



### Kvinner individuelt






### Kvinner lagkonkurranse






## Referanser


## Eksterne lenker
;Resultater menn
* Senior individuelt - senior lag - junior individuelt - junior lag 
;Resultater kvinner
* Senior individuelt - senior lag - junior individuelt - junior lag
Vátneljohka

**Vátneljohka** (nordsamisk, historisk *Vadneljåkka*) er ei elv i Tana kommune i Finnmark. Den ligger lengst nordøst på Laksefjordvidda og er en del av Tanavassdraget. Elva har utspring fra innsjøen Vátneljávri og renner i sørøstlig retning ned til Sommervannet. Vassdraget domineres av Vátneljávri og to andre innsjøer, Báhpárjávri og Lillevannet, som er knyttet sammen med korte elvestrekninger. Selve Vátneljohka er 1,6 kilometer lang, mens hele vassdraget er 12,7&nbsp;km.

## Referanser
Pachyta

***Pachyta*** er en slekt av biller som tilhører gruppen blomsterbukker i familien trebukker (Cerambycidae). Larvene lever under barken på døde trær.

## Utseende
Middelsstore (10-20 millimeter), noe brede, svarte trebukker, dekkvingene gjerne mer eller mindre brunlige eller gulaktige. Hodet og pronotum er mye smalere enn dekkvingene, som har markerte, utstående "skuldre". Antennene er tynne, omtrent så lange som kroppen. Pronotum er mer eller mindre klokkeformet, tydelig lengre enn bredt, med en butt tann midt på hver sidekant. Dekkvingene er vanligvis kraftig avsmalnden bakover, bredest ved "skuldrene", spriker bakerst. Beina er forholdsvis lange og slanke.

## Levevis
De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker av og til blomster. Når billene blir forstyrret, strekker de forkroppen skrått oppover, de kan da virke nesten aggressive, men er helt harmløse for mennesker.

## Utbredelse
Slekten er utbredt i den palearktiske sone og den vestlige delen av Nord-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  – 120 arter i Europa
******* Stammen Rhagiini Kirby, 1837
******** Slekten ***Pachyta*** Dejean, 1821
********* *[[Pachyta armata]]* LeConte, 1873
********* *[[Pachyta bicuneata]]* Motschulsky, 1860
********* *[[Pachyta degener]]* Semenov & Plavilstshikov, 1936
********* *[[Pachyta erebia]]* Bates, 1884
********* *[[Pachyta felix]]* Holzschuh, 2007
********* *[[Pachyta gorodinskii]]* Rapuzzi, 2013
********* *[[Pachyta lamed]]* (Linnaeus, 1758)
********* *[[Pachyta mediofasciata]]* Pic, 1936
********* *[[Pachyta perlata]]* Holzschuh, 1991
********* *[[Pachyta quadrimaculata]]* (Linnaeus, 1758)

## Kilder
* Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. https://web.archive.org/web/20070704023736/http://www.uochb.cas.cz/~natur/cerambyx/list_europe.htm
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

## Eksterne lenker
* 
* 
* Katalog med utbredelsesdata, palearktiske arter 
* Katalog med utbredelsesdata, amerikanske arter 
* bugguide.net - bildedatabase over nordamerikanske insekter
* Norges trebukker – med faktaark på de artene som forekommer i Norge.
Gal som en hattemaker

**Gal som en hattemaker** er et begrep som beskriver folk som går fra forstanden. Bakgrunnen for uttrykket skal være den helsefarlige dampen fra kvikksølvpreparatene som hattemakerne brukte under arbeidsprosessen.

Kvikksølvforgiftningen som hattemakerne ble utsatt for ga ofte symptomer på sløvsinn og galskap. Og ettersom kvikksølvet ble samlet opp i kroppen førte det også gjerne til en tidlig død.

## Mad as a Hatter
På engelsk har en begrepet «mad as a hatter» (= gal som en hattemaker) som uttrykk for en som lider av galskap. Betegnelsen skal ha oppstått i Denton, Tameside i Nord-England, som var hjemby til en stor hatteindustri. Den første kjente bruk av frasen «Mad as a Hatter» er publisert i *Blackwoods Edinburgh Magazine* i 1829.

## Hattemakeren og haren
Selv om Lewis Carroll (1832-1898) aldri gjør bruk frasen «Mad as a Hatter» i *[[Alice i Eventyrland]] (Alice's Adventures in Wonderland)* eller *[[Gjennom speilet]] (Through the Looking-Glass),* blir hattemakeren hans gjerne oppfattet som en representant for hattemakerstandens galskap. Dessuten blir både hattemakeren og Marsharen av Cheshire-katten omtalt som gale, og begge er også  tilstede i kapittelet med tittelen «A Mad Tea-Party».

## Hattemakerfeiden
Begrepet er temmelig tidlig blitt oppfanget av redaktørene for *[[Andhrimner]],* Paul Botten-Hansen, Aasmund Olavsson Vinje og Henrik Ibsen, som i artikkelen «Hattemagerfeiden paa Ringerike», først voterer over om hvorvidt hele overskuddet av bladdriften på 1 spd. skal brukes til punsj, og det dernest skildres med en viss ironi opprøret på Hønefoss, der de påstår det skjedde full mobilisering av kvinner og barn etter arrestasjonen av thranitterlederen, hattemaker Halsten Knudsen (1805-1855).

## Jørgen Hattemaker
Navnet Jørgen eller Jürgen er i tysk blitt assosiert med en udannet plebeier eller mann av folket, mens yrket ble forbundet med galskap. Som i Alf Prøysens vise er kong Salomo forbundet med makt og rikdom, mens Jørgen hattemaker representerer folk flest, (jf. begrepet Per og Pål, som også uttrykker hver enkelt eller vanlige mennesker).

## Referanser
Friidrett under Reykjavík International Games 2016

**Friidrett under [[Reykjavík International Games 2016]]** var et internasjonalt friidrettsstevne som ble arrangert 23. januar 2016, i Laugardalshöll i Laugardalur i Reykjavík på Island. 

Reykjavík International Games er en del av Euromeetings.

## Medaljevinnere
### Menn

### Kvinner

## Referanser


## Kilder
*  Det islandske friidrettsforbundet - Reykjavík International Games - Reykjavík - 23.01.16

## Eksterne lenker
* Reykjavík International Games
Friidrett under Sommer-OL for ungdom 2018

**Friidrett under [[Sommer-OL for ungdom 2018]]** ble arrangert i Parque Olímpico de la Juventud i Buenos Aires i Argentina fra 11. til 16. oktober 2018.

### Resultater gutter

### Resultater jenter

## Kilder
* Resultater (arkivert)
Vitenskapsåret 1777

__NOTOC__
## Oppdagelsesreiser
* Mars – James Cook oppdaget Mangaia and Atiu i Cookøyene. Han oppdaget «Juleøya» 25. desember.

## Kjemi
* Carl Wilhelm Scheeles *Chemische Abhandlung von der Luft und dem Feuer* (*Kjemisk avhandling om luften og ilden*) ble publisert etter en forsinkelse i trykkeriet.

## Matematikk
* Ukjent dato - Leonhard Euler introduserte symbolet *i* for å representere kvadratroten av -1.

## Publikasjoner
* Joseph Priestley : *Experiments and Observations on Different Kinds of Air* (*Eksperimenter og observasjoner av forskjellige slags luft*), Tredje bind. London.
* Andre utgave av leksikonet *[[Encyclopædia Britannica]].*

## Prisvinnere
* Copleymedaljen:  John Mudge, britisk fysiker.

## Fødsler

|-
|Januar
|3. || Louis Poinsot ||  || matematiker ||align=center|82 ||align=center|1859 || 

|April
|30. || Carl Friedrich Gauss ||  tysk || matematiker ||align=center|77 ||align=center|1855 || 
|-
|August
|14. || Hans Christian Ørsted ||  || fysiker ||align=center|73 ||align=center|1851 || 

|September
|12. || Henri Marie Ducrotay de Blainville ||  || zoolog ||align=center|72 ||align=center|1850 || 
|}

## Dødsfall

|-
|Juli||1. || Dai Zhen ||  || vitenskapsmann innenfor matematikk, geografi,fonologi og filosofi under Qing-dynastiet ||align=center|53 ||align=center|1724 || 

|September 
| 25. || Johann Heinrich Lambert ||  tysk || matematiker og astronom||align=center|49 ||align=center|1728 || 
|-
|Desember||7. || Albrecht von Haller ||  || anatomiker og fysiolog||align=center|69 ||align=center|1708 || 
|}

## Bildegalleri

Albrecht von Haller.jpg|Albrecht von Haller(1708–1777)
Dai_Zhen.png|Dai Zhen(1724–1777)
Johann_Heinrich_Lambert_1829_Engelmann.png|Johann Heinrich Lambert(1728–1777)
Henri_Marie_Ducrotay_de_Blainville.jpg|Henri Marie Ducrotay de Blainville(1777–1850)
Ørsted.jpg|Hans Christian Ørsted(1777–1851)
Carl_Friedrich_Gauss.jpg|Carl Friedrich Gauss(1777–1855)
Pointsot2.jpg|Louis Poinsot(1777–1859)


## Referanser


## Eksterne lenker
*
Ernst Kirchsteiger

**Ernst Kristian Johann Kirchsteiger**, (født 3. november 1957 i Kroppa  i Värmlands län) er en svensk innredningsrådgiver. Han har vært programleder for fjernsynsprogrammene *Sommertorpet*, *Nya rum*, *Jul med Ernst*, *Ernst i Toscana* og *Sommar med Ernst.* Han jobbet for SVT mellom 2000 og 2007 og begynte deretter i TV4.

## Biografi
Kirchsteigers far Ernst var fra Østerrike, og hans mor Edeltraud var fra Polen. Han vokste opp i Degerfors, hvor hans foreldre reiste i 1955. De jobbet begge på jernverket der. Han jobbet som innredningsarkitekt i IKEA frem til begynnelsen av TV-karrieren.

Kirchsteiger var SVTs vert på julaften 2004. Han har også jobbet 16 år som kokk. Han ble utnevnt til Filipstads ambassadør i 2005. I 2006 utkom boken *Ernstologi* (skrevet av Björn Höglund og William Oudhuis), som er en bok med sitater fra Ernst Kirchsteiger.

I 2000 til 2007 ledet han fjernsynsprogrammet *Sommartorpet.* Høsten samme år gikk Kirchsteiger over til TV4, hvor han først ledet auksjonsprogrammet *Första, andra, tredje* i 2007 og 2008. Han har også hatt sine egne innredningsprogram; *Sommar med Ernst* og *Jul med Ernst.* I november 2012 kom hans egen avis *Hemma med Ernst*, som ble lagt ned i 2015.

## Referanser


## Eksterne lenker
* 
* Hemma med Ernst - nettsted
Mathilda Lundström

**Mathilda Lundström** (født 20. desember 1996 i Stockholm) er en svensk håndballspiller, som spiller for den svenske klubben  og det svenske landslaget.

## Karriere
### Klubb
Lundström startet å spille håndball som 8-åring i , men fikk en korsbåndsskade som 14-åring. Etter fire år i  signerte hun i 2014 for .

Hun spilte for  fra 2016 til 2020, da hun meldte overgang til .

### Landslag
Lundström ble tatt ut i troppen til det svenske kvinnelandslaget foran Håndball-EM 2018.

## Referanser


## Eksterne lenker
*
Surbær

**Surbær (''Aronia'')** er planteslekt som er utbredt i Nord-Amerika. Artene er busker som vokser oppover og utover, med ovale blader og hvite blomster samlet i klaser. Fruktene er brune eller sorte med skarpt bittert-syrlig smak og kraftig rød saft. Her omtales kun de artene som dyrkes i Norge.

## Arter

* Plommebladet surbær (*Aronia x prunifolia*)
* Brunfrugtet surbær (*Aronia arbutifolia*)
* Svartsurbær (*Aronia melanocarpa*)

## Eksterne lenker
*
Viking Pistol og Rifleklubb

**Viking pistolklubb** ble stiftet i 1986, og holder til i Trondheim. I  2000 ble vedtatt å ta inn rifle- og hagleskyting blant klubbens aktiviteter, og klubben skiftet navn til **Viking Pistol og Rifleklubb (VPRK).**

Skytebanen VPRK driver sin aktivitet på er Trondheim Skytesenter og befinner seg på Trondheim Havn.

VPRK leier ut banen til en klubb som heter Trondheim Feltskyttere (TFS) og som driver med dynamisk sportskyting.

## Se også
* Pistolskyting

## Referanser


## Eksterne lenker
* Viking Pistol og Rifleklubb (VPRK)
* Trondheim Feltskyttere (TFS)
Mikaela Mässing

**Mikaela Mässing** (født 13. mars 1994 i Mölndal) er en svensk håndballspiller.

## Karriere
### Klubb
Mässing startet å spille håndball for den lokale klubben , men signerte i mai 2010 for eliteserieklubben . Hun rykket ned med klubben i sin første sesong, og til tross for at klubben rykket rett opp igjen påfølgende sesong, meldte hun høsten 2012 overgang til , sin tredje Göteborgsklubb.

### Landslag
Mässing ble tatt ut i troppen til det svenske kvinnelandslaget foran Håndball-EM 2018.

## Referanser


## Eksterne lenker
*
Troppene til Håndball-EM 2018 for kvinner

**Troppene til Håndball-EM 2018 for kvinner** inneholder samtlige 16 tropper som ble tatt ut til Håndball-EM 2018 for kvinner i Frankrike fra 30. november til 16. desember 2018. Troppene skulle bestå av 16 spillere, inkludert 2 eller 3 keepere. I tillegg kunne hver nasjone erstatte inntil 6 spillere i løpet av turneringen hvis noen ble skadet. Troppene skulle offentliggjøres før mesterskapet startet 30. november 2018.
 
## Gruppe A
### [[Danmarks kvinnelandslag i håndball|Danmark]]

### [[Polens kvinnelandslag i håndball|Polen]]

### [[Serbias kvinnelandslag i håndball|Serbia]]

### [[Sveriges kvinnelandslag i håndball|Sverige]]

## Gruppe B
### [[Frankrikes kvinnelandslag i håndball|Frankrike]]

### [[Montenegros kvinnelandslag i håndball|Montenegro]]

### [[Russlands kvinnelandslag i håndball|Russland]]

### [[Slovenias kvinnelandslag i håndball|Slovenia]]

## Gruppe C
### [[Kroatias kvinnelandslag i håndball|Kroatia]]

### [[Nederlands kvinnelandslag i håndball|Nederland]]

### [[Spanias kvinnelandslag i håndball|Spania]]

### [[Ungarns kvinnelandslag i håndball|Ungarn]]

## Gruppe D
### [[Norges kvinnelandslag i håndball|Norge]]

### [[Romanias kvinnelandslag i håndball|Romania]]

### [[Tsjekkias kvinnelandslag i håndball|Tsjekkia]]

### [[Tysklands kvinnelandslag i håndball|Tyskland]]

## Referanser

## Noter
Jan Ekman

**Jan Jörgen «Janne» Ekman** (født 8. april 1967 i Helsingfors) er en finsk-svensk tidligere håndballmålvakt, nå assistenttreneren til Henrik Signell for Sveriges kvinnelandslag i håndball.

## Karriere
### Landslag
Ekman flyttet til Sverige da han var 12 år gammel og har representert landslagene til både Finland og Sverige, med hhv. 29 og fem landskamper. Han har også vunnet SM-gull to ganger.

### Klubb
Ekman har spilt i Skånela, Cliff, Irsta, Norrøna og Hammarby og ble i 2007/08-sesongen spillende assistenttrener for .

Han har selv spilt flest antall kamper i den høyeste divisjonen; totalt 529 kamper.

## Personlig
Familien består av samboer Karin Eva Karlsson som var kaptein for  i mange år, Daniel «Eiken» Jörgen Ekman som har spilt i Guif siden 1999 og Marcus Jörgen Ekman.

## Referanser


## Eksterne lenker
*
Wilhelm Christian Holst

**Wilhelm Christian Wessel Holst** (født 2. mars 1816 på Stiklestad, død 23. januar 1887 samme sted) var en norsk offiser, gårdbruker, amtsveimester i Nordre Trondhjems amt og ordfører i Verdal 1864–1871.

## Familie, yrke og verv

Han vokste opp på Vestre Stiklestad (prestegården) som sønn av kaptein, gårdbruker og ordfører i Verdal Christian Munch von Holst og hustru Dorothea Jensine Bolle. Han slektet på offiserer og godseiere; farfaren var godseier Theodorus Bergmann Holst på Røros, og morfaren var rittmester Johan Christian Bolle. Han fikk slektsnavnet Wessel etter sin mormor Karen Catharina Wessel.

Han var kaptein og sjef for Snåsenske kompani i Nordenfjelske skiløperbataljon. Han fikk skjøte på Vestre Stiklestad i 1847, og ble regnet som en foregangsmann i jordbruket i Verdal. I 1860- og 1870-årene, en tid med mange vei- og broanlegg, var han også amtsveimester i Nordre Trondhjems amt (Nord-Trøndelag). Han var ordfører i Verdal 1864–1871.

Han giftet seg i 1842 med Sofie Amalie Schmidt, datter av kjøpmann i Trondhjem og eidsvollsmann Peter Schmidt. De fikk sønnen Peter Holst og datteren Christiane (Jane) Antonie (gift med forvalter Lund ved Sundnes bruk og brenneri). Gusta Rygh skriver i sine eridringer om Holst og hans hustru, som var omgangsvenner og naboer av hennes foreldre, lensmann og stortingsmann Peder Strand Rygh og Marie (født Bentsen) på Haug, at:

«ved ham var det ikke noe særlig merkelig [i betydningen «interessant», anm.] i noe henseende. Hans frue … var bygdens grande dame, og deres hjem var ansett som for å være bygdens fine hus. De levde meget selskapelig, og vi var budt dit både ved større og mindre anledninger».

Wilhelm Christian Holst døde i 1887 etter lengre tids magekreftsykdom.

## Utmerkelser
Han ble i 1887 utnevnt til ridder av St. Olavs Orden «for militær fortjeneste samt for nidkjær utførelse av offentlige verv», og til ridder av den svenske Vasaordenen.

## Referanser
Harald Borgen Eliassen

**Harald Borgen Eliassen** (født 19. mars 1949 i Hemnes) er en norsk tidligere pressemann, kommunikasjonsrådgiver og næringslivsleder. Han gjorde seg særlig bemerket da han som en av lederne i Skjetten Sportsklubb skaffet klubben en millionavtale med daværende Televerket om distribusjon av telefonkataloger.

## Bakgrunn
Han har arbeidet som journalist i Morgenbladet (1970–71), Nationen (1971–74), og Altaposten (1974–75), Han var redaksjonssekretær i Ullern Avis/Akersposten (1976–79), og deretter ansvarlig redaktør samme sted (1979–80). Eliassen var redaktør i Handelens Pressetjeneste og styresekretær i Norges Handelsstands Forbund (nå Virke (1980–86). Han var senere rådgiver i flere kommunikasjonsselskap og i eget firma. Eliassen var mangeårig medlem av Stortingets presselosje. Han er markedsøkonom fra Norges Markedsføringshøyskole.

## Telefonkatalogavtalen
Som daglig leder i Skjetten Sportsklubb var han hovedansvarlig for at klubben fikk en mangeårig kontrakt med Televerket om distribusjon av samtlge telefonkataloger i Norge, et oppdrag som gjorde klubben til det idrettslag i Norge som hadde de største inntekter. Den første 3-årskontrakten var alene verdt 150 millioner kroner, og i hans periode som daglig leder ga kontrakten klubben et overskudd på 30 millioner. Hans nytenkning fikk stor mediedekning, og ble fremholdt som et enestående eksempel på hvordan frivillige organisasjoner kunne nyorientere seg på inntektssiden. For å få levert kataloger til alle landets telefonabonnenter slik kontrakten fordret, inngikk Skjetten Sportsklubb underavtaler med andre frivillige organisasjoner.  Totalt utbetalte klubben i katalogperioden 145 millioner kroner til disse underleverandørene. Under Eliassens ledelse ble klubben det første idrettslag som MVA-registrerte seg, og klubben er fremdeles det eneste idrettslag som har hatt ISO-sertifisering av sin næringsvirksomhet.

## Referanser
Andrej Bitov

**Andrej Georgijevitsj Bitov** (russisk: Андрей Георгиевич Битов; født 27. mai 1937 i Leningrad, død 3. desember 2018 i Moskva) var en russisk forfatter av tsjerkessisk bakgrunn.

Bitov studerte til gruveingeniør 1955–1962 og deltok i flere geologiske ekspedisjoner. Ett av hans viktigere verk er *Puskinskij dom* (*Pusjkins hus*, 1982). Romanen ble skrevet på 1960-tallet, men publisert på russisk for første gang i USA i 1978; etter kommunismens fall ble den også utgitt i Russland.

## Bibliografi
* *Pusjkins hus* (1982)
* *Den flygende Monatsjov* (1986)

## Referanser
Luke Davids

**Luke Davids** (født 17. juli 2001) er en sørafrikansk friidrettsutøver. Han vant 100 meter under Sommer-OL for ungdom 2018 og Afrikanske ungdomsleker 2018.

## Idrettskarriere
### 2017
Davids deltok i det sørafrikanske U18-mesterskapet i 2017, og fikk der bronse på 100 meter og kom på fjerdeplass på 200 meter. Han deltok i Samveldelekene for ungdom 2017 i Nassau, og kom der på åttendeplass på 100 meter og femteplass på 200 meter. Han vant begge disse distansene i Tygerberg Summer Special-stevnet i Parow i Cape Town i desember.

### 2018
I det sørafrikanske U18-mesterskapet i 2018 vant han 100 meter, med ny personlig rekord på 10,31 sekunder, og han vant også 200 meter. Han vant 100 meter under Afrikanske ungdomsleker 2018, og fikk der sølv på 200 meter, bak Sulayman Touray fra Gambia.

Han vant 100 meter under Sommer-OL for ungdom 2018, der han løp på 10,56 og 10,15 sekunder i de to løpene (sammenlagttid teller), men med 3,4&nbsp;m/s medvind teller ikke tiden på 10,15 som personlig rekord.

## Referanser


## Eksterne lenker
*
Evodinus

***Evodinus*** er en slekt av biller som tilhører gruppen blomsterbukker i familien trebukker (Cerambycidae). Larvene lever under barken på døde trær.

## Utseende
Middelsstore (10-20 millimeter), noe brede, blanke, brunsvarte trebukker, dekkvingene gulaktige med svarte tegninger. Hodet og pronotum er mye smalere enn dekkvingene, som har markerte, utstående "skuldre". Antennene er tynne, omtrent så lange som kroppen. Pronotum er avrundet sekskantet, tydelig lengre enn bredt, med en kraftig, butt tann midt på hver sidekant. Dekkvingene er avsmalnende bakover med markerte "skuldre", gule med variable, svarte tegninger. Beina er middels lange og slanke.

## Levevis
De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker av og til blomster. Når billene blir forstyrret, strekker de forkroppen skrått oppover, de kan da virke nesten aggressive, men er helt harmløse for mennesker.

## Utbredelse
Slekten er vidt utbredt i Europa, det nordlige Asia og Nord-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  – 120 arter i Europa
******* Stammen Rhagiini Kirby, 1837
******** Slekten ***Evodinus*** LeConte, 1850
********* *[[Evodinus borealis]]* (Gyllenhal, 1827)
********* *[[Evodinus clathratus]]* (Fabricius, 1793)
********* *[[Evodinus lanhami]]* Lewis, 1976
********* *[[Evodinus monticola]]* (Randall, 1838)

## Kilder
* Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. https://web.archive.org/web/20070704023736/http://www.uochb.cas.cz/~natur/cerambyx/list_europe.htm

## Eksterne lenker
* 
* 
* Katalog med utbredelsesdata, palearktiske arter 
* Katalog med utbredelsesdata, amerikanske arter
Nordstrand tuberkulosehjem

**Nordstrand tuberkulosehjem** var et sanatorium for tuberkulosepasienter i Oslo.

Institusjonen hadde adressen Skullerudbakken 12 og lå på Skullerud. Byggingen av sanatoriet startet den 7. juli 1927. Institusjonen ble innviet den 16. desember 1928, og ble eid og drevet av Nordstrand Tuberkuloseforening.

I 1960 var tuberkulosehjemmet på Nordstrand fortsatt i drift, men noen år senere ble sanatoriet for tuberkuløse pasienter nedlagt, og anlegget ble tatt i bruk som rekonvalesenthjem for eldre pasienter. Senere ble stedet omgjort til boliger for flyktninger. Etter en totalrehabilitering av bygningsmassen som var ferdig i 2009, ble bygningen seksjonert til selveierleiligheter.

### Planlegging og bygging
Utover i 1920-årene ble det et behov for å opprette et behandlingssted for tuberkuløse pasienter i Nordstrand sogn i daværende Aker kommune. Det ble opprettet en stiftelse kalt «Nordstrands sogns tuberkuloseforening», og en pengeinnsamling ble satt i gang for å finansiere etableringen av institusjonen. Opprinnelig var planen å bygge sanatoriet ved Rustad gård, men planene ble endret fordi institusjonen i så fall ville blitt liggende svært nær Nøklevann, som var Aker kommunes drikkevanns-reservoar. Man fryktet at drikkevannskilden ville bli kontaminert av tuberkulosesmitte. Derfor ble det i stedet skilt ut en tomt fra Skullerud gård, ved krysset mellom Skullerudveien og Gamle Enebakkvei. Denne tomten ble ansett å ligge tilstrekkelig langt fra den øvrige befolkningen, noe som var viktig fordi det hersket stor frykt for smittefare. 

Tomten var på 5 mål dyrket mark og 15 mål skog.

### Forskole for sykepleiere
I 1922 ble det fremmet et lovforslag om at sykepleiere måtte gjennomgå en statlig godkjent utdanning før de fikk lov til å praktisere i yrket. Tidligere hadde det ikke eksistert noen offentlig regulering av hvilken kompetanse som var nødvendig for å kunne arbeide som sykepleier. I 1923 startet landets første «forskole» for sykepleiere. Høsten 1928 startet også Nasjonalforeningen mot tuberkulosen – for folkehelsen en slik forskole. Den bestod av et fire måneders kurstilbud, med tolv elever på hvert kull. Det ble gjennomført tre slike kurs i året, og de første kursene ble holdt på Nordstrand tuberkulosehjem. Etter et par år flyttet Nasjonalforeningens forskole videre til Oslo kommunes karantenestasjon i Heimdalsgata.

### Senere bruk av anlegget
Etter å ha vært i bruk først som sanatorium, siden som rekonvalesenshjem og deretter som flyktningeboliger, solgte Oslo kommune bygningen til en privat entreprenør som bygget den om til 11 selveierleiligheter. Ombyggingen ble ferdigstilt i 2009.

## Referanser
Heterogomphus curvicornis

***Heterogomphus curvicornis*** er en bille som hører til gruppen hornbiller i familien skarabider (Scarabaeidae).

## Utseende
En stor (30-35 millimeter), kraftig, rødbrun til svart, blank hornbille. Som vanlig hos hornbiller er det stor forskjell mellom kjønnene, hannene er større, har et horn på hodet og en uthuling foran på pronotum. Hos denne arten er hannens pronotum stort og bredt, litt bredere enn dekkvingene, med kraftig, nettmasket mikroskulptur på sidene. Hornet i pannen er middels langt og krumt, på pronotum er det to spisse knøler øverst oppe. Hunnene har én knøl på hodet, men ikke horn, ofte også antydning til knøler på pronotum. Forleggen (protibia) har fire tenner på utsiden som er rettet skrått framover. Dekkvingene er tett punkterte, men likevel blanke, punktene danner delvis rader.

## Levevis
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.

## Utbredelse
Arten lever i fjellområder i Ecuador og det sørlige Colombia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Heterogomphus]]* Burmeister, 1847
******** ***Heterogomphus curvicornis*** Prell, 1912

## Kilder
* R. Sanabria-García, H.J. Gasca-Álvares og G. Amat-García (2012) Sinopsis de la Tribu Oryctini (Coleoptera: Scarabaeidae: Dynastinae) de Colombia. *Insecta Mundi* 0276: 1-64. https://www.researchgate.net/publication/267038448_Coleoptera_Oryctini_of_Colombia
* Generic Guide to New World Scarab Beetles – ''Heterogomphus''
* Dynastidae du monde- sjekkliste over artene 

## Eksterne lenker
* Bilde av arten 
* Nettside om arten (foreløpig uten innhold)
* 
*
Cyclocephala suturalis

***Cyclocephala suturalis*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (ca. 20 millimeter), bred, blank, lyst rødbrun hornbille. Dekkvingene har en smal, mørkere sømstripe. Arten har ikke horn på hodet eller groper på pronotum, kjønnene er forholdsvis like, men hannen er litt smalere enn hunnen og har forstørrede forføtter.
Oversiden er middels fint punktert.

## Levevis
Larvene er kjent bare for et fåtall av artene, disse lever i jorda og eter på gressrøtter. De voksne besøker gjerne blomster.

## Utbredelse
Arten er kjent fra Venezuela, Brasil, Paraguay og Argentina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Cyclocephalini 
******* Slekten *[[Cyclocephala]]* Latreille, 1829
******** ***Cyclocephala suturalis*** Ohaus, 1911

## Kilder
 
* Generic Guide to New World Scarab Beetles - *Cyclocephala* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Cyclocephalini/Cyclocephala/Cyclocephala.html

## Eksterne lenker
* Dynastidae du monde- nettside om arten
* Nettside om arten 
* 
*
Abdelaziz Mohamed

**Abdelaziz Mohamed** (født 20. oktober 2001) er en qatarsk friidrettsutøver. Han vant 200 meter under Sommer-OL for ungdom 2018.

## Idrettskarriere
### 2018
Mohamed deltok i Juniorasiamesterskapet i friidrett 2018 i Gifu i Japan. På 200 meter nådde han finalen, og kom der på fjerdeplass med 21,38 sekunder. Qatar kom også på fjerdeplass på 4 x 100 meter stafett. I den asiatiske kvalifiseringen til Ungdoms-OL (*YOG Asian Area Qualification*) vant han 200 meter, og ble dermed kvalifisert til Sommer-OL for ungdom 2018.

Han deltok i U20-VM i friidrett 2018, og ble slått ut i semifinalen på 200 meter med 11. beste tid totalt, da han løp på 21,20. Han løp også 4 x 100 meter stafett for Qatar, men laget ble slått ut i forsøksheatet.

I august deltok han på Qatars stafettlag på 4 x 100 meter stafett under Asialekene 2018. Laget fikk her svakest tid i kvalifiseringen av de 14 lagene som deltok, og nådde dermed ikke finalen. Han vant 200 meter under Sommer-OL for ungdom 2018, der han løp på 21,10 og 20,68 sekunder i de to løpene (sammenlagttid teller), og tiden 20,68 var personlig rekord.

## Referanser


## Eksterne lenker
*